Аднак па словах начальнка аддзела архітэктуры і будаўніцтва райвыканкама Івана Малаковіча, УКП ЖКГ працягнула новыя цепласеткі для двух дамоў найкарацейшым — не прадугледжаным ген-планам — шляхам. Для парушэння разлічанай спецыялістамі схемы цеплазабеспячэння былі, безумоўна, важкія прычыны, аднак паблізу ад нерухомай маёмасці ТАА “Алаюр Плюс” камунікацыі праводзіцца ўжо не будуць. Такім чынам, інвестару даводзіцца самастойна рашаць усе пытанні па пракладцы вадаправоду, каналізацыі, электрычнасці і, галоўнае, — будаваць уласную кацельню. Каб звесці да мінімуму непажаданыя наступствы такога форс-мажору, плануецца “даводзіць да розуму” цэнтр адпачынку не адначасова, а пускавымі комплексамі. Першы — кафэ і дзіцячая пляцоўка — можа быць здадзены хутка, як будзе з астатнімі — пакажа час.